11.pielikums   
Ministru kabineta   
2017.gada .februāra

noteikumiem Nr.

**Bonamiozes diagnostikas metodes un kritēriji**

1. Paraugs laboratoriskajiem izmeklējumiem ir viss gliemenes ķermenis.

2. Izmantojamās diagnostikas metodes, lai attiecībā uz inficēšanos ar *Bonamia ostrea* iegūtu vai saglabātu veselības stāvokli “infekcijas slimības neskarts” (I kategorija), ir histopatoloģija, audu nospiedumi vai *PCR*, kuras noteiktas šo noteikumu 13. pielikumā.

3. Lai oficiāli apstiprinātu inficēšanos ar *Bonamia ostrea* vai izslēgtu aizdomas par inficēšanos ar to, ievēro šādu pārbaudes, paraugu ņemšanas un laboratoriskās izmeklēšanas kārtību:

3.1. organizē veselības pārbaudi un noņem vienu oficiālo paraugu ar 30 uzņēmīgo sugu gliemenēm pēc *Bonamia ostrea* izplatības perioda sākšanās, ja aizdomu pamatā ir ziņas par mirstību, vai ar 150 uzņēmīgo sugu gliemenēm, ja ziņu par mirstību nav bijis. Ja transmisijas periods nav zināms, paraugus sāk ņemt ziemā vai pavasara sākumā;

3.2. paraugu laboratoriskā izmeklēšanā:

3.1.1. *Bonamia ostreae* klātbūtni uzskata par apstiprinātu tad, ja papildus pozitīvam rezultātam, kas iegūts histopatoloģijā, ar audu nospiedumiem vai *in situ* hibridizācijā, šāds rezultāts ir iegūts arī PCR, pēc kuras izdarīta sekvenēšana;

3.1.2. aizdomas par *Bonamia ostreae* infekcijas klātbūtni var izslēgt, ja šī pielikuma 3.1.1. apakšpunktā minētie testi *Bonamia ostreae* klātbūtni neapliecina.

5.A tabula

**Uzraudzības shēma kontroles periodā pirms veselības stāvokļa “infekcijas slimības neskarts” iegūšanas attiecībā uz *Bonamia ostreae***

|  |  |  |  |
| --- | --- | --- | --- |
|  | Veselības pārbaužu skaits gadā | Laboratorisko izmeklējumu skaits gadā | Gliemeņu skaits paraugā |
| Gliemeņu audzēšanas zonas | 1 | 1 | 150 |

5.B tabula

**Uzraudzības shēmas veselības stāvokļa “infekcijas slimības neskarts” saglabāšanai attiecībā uz *Bonamia ostreae***

|  |  |  |  |
| --- | --- | --- | --- |
| Riska pakāpe | Veselības pārbaužu skaits | Laboratorisko izmeklējumu skaits | Gliemeņu skaits  paraugā |
| Augsta | Reizi gadā | Reizi divos gados | 150 |
| Vidēja | Reizi divos gados | Reizi divos gados | 150 |
| Zema | Reizi divos gados | Reizi četros gados | 150 |

Zemkopības ministrs J.Dūklavs

08.02.2017. 13:13

274

O.Vecuma-Veco

67027551, [Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)